*Projekts*

**LATVIJAS REPUBLIKAS MINISTRU KABINETS**

2019. gada \_\_\_\_\_\_\_\_\_\_\_\_\_ Noteikumi Nr.\_\_\_\_\_

Rīgā (prot. Nr.\_\_\_, \_\_\_\_§)

**Grozījumi Ministru kabineta 2014. gada 14. oktobra**

**noteikumos Nr. 631 “Latvijas Republikas iekšējo jūras ūdeņu, teritoriālās jūras un ekskluzīvās ekonomiskās zonas būvju būvnoteikumi”**

Izdoti saskaņā ar Jūras vides aizsardzības un pārvaldības

likuma 19. panta ceturtās daļas 1., 2., 3. un 4. punktu un

Būvniecības likuma 5. panta pirmās daļas 2. punktu

un otrās daļas 9. punktu

Izdarīt Ministru kabineta 2014. gada 14. oktobra noteikumos Nr. 631 “Latvijas Republikas iekšējo jūras ūdeņu, teritoriālās jūras un ekskluzīvās ekonomiskās zonas būvju būvnoteikumi“ (Latvijas Vēstnesis, 2014, 211. nr.; 2018, 191. nr.) šādus grozījumus:

1. Papildināt noteikumu 4. nodaļu ar 46.1 punktu šādā redakcijā:

“46.1 Būvju būvniecības administratīvais process noris elektroniski būvniecības informācijas sistēmā, izņemot gadījumu, ja Būvniecības likumā un šajos noteikumos nav noteikts citādi. Par katru būvniecības ieceri būvniecības informācijas sistēmā veido būvniecības lietu, kurā pieejami strukturizēti dati un dokumenti par konkrēto būvniecības ieceri.”

2. Izteikt 48. punkta otro teikumu šādā redakcijā:

“Izstrādāto būvniecības ieceres dokumentāciju būvniecības informācijas sistēmā apstiprina būvspeciālists.”

3. Papildināt 49. punktu ar otro teikumu šādā redakcijā:

“Būvniecības ieceres dokumentāciju izstrādā elektroniski un to pievieno būvniecības informācijas sistēmā.”

4. Papildināt 50. punktu aiz vārda “saņemt” ar vārdiem “būvniecības informācijas sistēmā”.

5. Papildināt noteikumus ar 50.1 punktu šādā redakcijā:

“50.1 Persona, ierosinot jebkura veida būvniecību, būvniecības ieceres iesniegumam pievieno, augšupielādējot būvniecības informācijas sistēmā:

50.11. saskaņojumu ar personām, kuru tiesības tiek skartas, un citas atļaujas vai saskaņojumus normatīvajos aktos noteiktajos gadījumos, izņemot Būvniecības likuma 14. panta 1.1  un 1.2 daļā minētajā gadījumā;

50.12. saskaņojams ar Latvijas Jūras administrāciju no kuģošanas drošības viedokļa un Nacionālajiem bruņotajiem spēkiem par to tehniskā nodrošinājuma pastāvīgu gatavību veikt avārijas seku neatliekamos likvidācijas darbus laukumā jūrā, ja būvdarbu vai būves ekspluatācija var radīt naftas vai bīstamo vai kaitīgo vielu piesārņojuma risku.”

6. Izteikt 51. punktu šādā redakcijā:

“51. Ja būvniecības ierosinātājs saskaņā ar Būvniecības likuma 24. panta divpadsmito daļu Ekonomikas ministrijā iesniedz būvniecības ieceres dokumentus vai datnes, neizmantojot būvniecības informācijas sistēmu, rakstveidā, tos izstrādā četros eksemplāros (viens – Ekonomikas ministrijai, otrs – būvniecības ieceres izstrādātājam, trešais – būvniecības ierosinātājiem, ceturtais – birojam) vai elektroniski – vienā eksemplārā, ar atbilstošiem parakstiem un saskaņojumiem, kas nepieciešami saskaņā ar normatīvajiem aktiem.”

7. Izteikt 52. punkta ievaddaļu šādā redakcijā:

“52. Ierosinot būves būvniecību, Ekonomikas ministrijā iesniedz šo noteikumu 50.1 punktā minētos dokumentus, būvniecības informācijas sistēmā aizpildītu būvniecības iesniegumu (2.pielikums) un pievieno būvprojektu minimālā sastāvā, kurā ietver:”.

8. Svītrot 52.1. apakšpunktu.

9. Papildināt noteikumus ar 52.1 punktu šādā redakcijā:

“52.1Ja būvniecība vai nodošana ekspluatācijā ir plānota pa būves kārtām, būvniecības ierosinātājs iesniedz būvniecības informācijas sistēmā būvdarbu uzsākšanas nosacījumu izpildei nepieciešamos dokumentus un informāciju atsevišķi par katru būves kārtu, tai skaitā norādot tajā realizējamos objektus (objekta kadastra apzīmējums, ja tāds ir piešķirts).”

10. Svītrot 53. punktu.

11. Izteikt 54. punktu šādā redakcijā:

“54. Personu saskaņojumu, izņemot Būvniecības likuma 14. panta 1.1  un 1.2 daļā minētajā gadījumā, noformē kā atsevišķu dokumentu (piemēram, vienošanās), lai no tā izrietētu nepārprotama šo personu piekrišana katram konkrētam apgrūtinājumam, kas skar attiecīgo personu. Trešo personu saskaņojumu pievieno būvniecības informācijas sistēmā.”

12. Svītrot 57.2.2. apakšpunktā vārdus “būvdarbu žurnāls”.

13. Aizstāt 59. punktā vārdu “divu” ar vārdu “piecu”.

14. Papildināt 61. punktu aiz vārda “pieprasa” ar vārdiem “būvniecības informācijas sistēmā”.

15. Svītrot 66.1.4. un 66.1.5. apakšpunktu.

16. Svītrot 66.7. apakšpunktu.

17. Svītrot 69.1.4. un 69.1.5. apakšpunktu.

18. Izteikt 73.2. apakšpunktu šādā redakcijā:

“73.2. būvdarbu ģenerālplāns, kas izstrādāts, pamatojoties uz grafisko dokumentu (plānu), kurā ir atspoguļota būvju esošā situācija”.

19. Svītrot 77. punkta pēdējo teikumu.

20. Izteikt 78. punktu šādā teikumā:

“78. Ja būvniecību regulējošo normatīvo aktu tehniskās prasības nevar izpildīt, Būvniecības likuma 9.1 pantā noteiktajos gadījumos tās pieļaujams saskaņot ar attiecīgajām valsts un pašvaldību institūcijām. Saskaņošana veicama būvatļaujas projektēšanas nosacījumu izstrādes laikā.”

21. Izteikt 81. punktu šādā redakcijā:

“81. Būvprojekta ekspertīzes atzinumu pievieno būvniecības informācijas sistēmā.”

22. Svītrot 82. punktu.

23. Izteikt 83. punktu šādā redakcijā:

“83. Būvprojektu izstrādā elektroniski un to pievieno būvniecības informācijas sistēmā. Izstrādāto būvprojektu būvniecības informācijas sistēmā apstiprina būvprojekta izstrādātājs un citas personas atbilstoši būvatļaujā ietvertajiem projektēšanas nosacījumiem, izņemot šo noteikumu 54. punktā minētajā gadījumā.”

24. Izteikt 85. punktu šādā redakcijā:

“85. Ja izpildīti visi projektēšanas nosacījumi, Ekonomikas ministrija Būvniecības likuma 12. panta piektajā daļā noteiktajā termiņā izdara atzīmi būvniecības informācijas sistēmā par projektēšanas nosacījumu izpildi.”

25. Svītrot 86. punkta pēdējo teikumu.

26. Izteikt 87. punktu šādā redakcijā:

“87. Būvniecības ierosinātājs šo noteikumu 86. punktā norādītos trūkumus, ko konstatējusi Ekonomikas ministrija, novērš būvatļaujas projektēšanas nosacījumu izpildes termiņa laikā.”

27. Papildināt 88. punktu aiz vārda “dokumentus” ar vārdiem “un informāciju”.

28. Izteikt 89. punktu šādā redakcijā:

“89. Ja būvatļaujā iekļautie būvdarbu uzsākšanas nosacījumi ir izpildīti un būvniecības ierosinātājs būvniecības informācijas sistēmā iesniedzis tajā norādītos dokumentus un informāciju, Ekonomikas ministrija Būvniecības likuma 12.panta piektajā daļā noteiktajā termiņā:

89.1. izdara atzīmi būvniecības informācijas sistēmā par būvdarbu uzsākšanas nosacījumu izpildi;

89.2. atbilstoši vispārīgajiem būvnoteikumiem būvatļaujā norāda maksimālo būvdarbu veikšanas ilgumu, līdz kuram iespējams pagarināt būvatļauju (būvdarbu veikšanu) un līdz kuram būve nododama ekspluatācijā;

89.3. būvatļaujā norāda būvdarbu veicēju un pieaicinātos būvspeciālistus.”

29. Aizstāt 93. punktā vārdus “Ekonomikas ministrijā ir uzrādīta aktuālā būves kadastrālās uzmērīšanas lieta būvēm, kurām normatīvajos aktos ir paredzēta kadastrālā uzmērīšana, un iesniegts” ar vārdiem “Ekonomikas ministrijai ir pieejama būvniecības informācijas sistēmā aktuāla ēkas kadastrālās uzmērīšanas lieta un pievienots”.

30. Izteikt 94. punktu šādā redakcijā:

“94. Būvdarbu laikā var mainīt būvdarbu veicēju un pieaicināto būvspeciālistu, ja par to būvniecības informācijas sistēmā iesniedz informāciju par jaunā būvdarbu veicēja civiltiesiskās atbildības obligāto apdrošināšanu (apdrošināšanas polises izdevējs, datums, numurs un darbības termiņš) vai informāciju par jauno būvspeciālistu (vārds, uzvārds, sertifikāta numurs, būvdarbu veicēja nosaukums un būvkomersanta reģistrācijas numurs, būvdarbu līguma un būvuzraudzības līguma datums un numurs, līguma darbības termiņš (datums no–līdz) un līguma summa (*euro*)) un viņa profesionālo civiltiesiskās atbildības apdrošināšanu (apdrošināšanas polises izdevējs, datums, numurs un darbības termiņš). Jaunais būvdarbu veicējs vai pieaicinātais būvspeciālists ir tiesīgs uzsākt pienākumu izpildi būvlaukumā pēc attiecīgo izmaiņu veikšanas būvatļaujā.”

31. Aizstāt 94.1 punktā vārdu “būvvaldē” ar vārdiem “būvniecības informācijas sistēmā”.

32. Svītrot 95. punktā vārdu “saņemtā”.

33. Svītrot 98.1. apakšpunktu.

34. Papildināt noteikumus ar 98.1 punktu šādā redakcijā:

“98.1 Būvdarbu veicējam un atbildīgajiem būvspeciālistiem būvniecības informācijas sistēmā ir pieejams būvdarbu žurnāls un nepieciešamā būvniecības ieceres dokumentācija pēc dienesta atzīmes izdarīšanas par būvdarbu nosacījumi izpildi būvniecības informācijas sistēmā.”

35. Izteikt 100. punktu šādā redakcijā:

“100. Ja būvdarbu veicējs noslēdzis būvdarbu līgumus ar atsevišķu būvdarbu veicējiem, viņš piešķir piekļuves tiesības atsevišķu būvdarbu veicējam būvniecības informācijas sistēmā būvdarbu žurnālam un nepieciešamajai būvniecības ieceres dokumentācijai.”

36. Izteikt 102. punktu šādā redakcijā:

“102. Būvdarbu veicējs, izskatot būvprojektu, pārliecinās, vai nav nepieciešami detalizētāki rasējumi. Ja būvdarbu veicējs nav pieprasījis detalizētāku rasējumu izstrādi vai pats nav tos izstrādājis, būvdarbu veicējs ir atbildīgs par iespējamām sekām. Detalizētākus rasējumus var izstrādāt arī būvdarbu gaitā, un tie pievienojami būvniecības informācijas sistēmā un saskaņojami ar būvprojekta izstrādātāju un būvniecības ierosinātāju.”

37. Izteikt 105. punktu šādā redakcijā:

“105. Pirms attiecīgo būvdarbu uzsākšanas darbu veikšanas projektu, pamatojoties uz akceptēto būvniecības ieceres dokumentāciju, izstrādā galvenais būvdarbu veicējs, bet atsevišķiem un speciāliem darbu veidiem – atsevišķu būvdarbu veicēji. Izstrādājot darbu veikšanas projektu, ievēro darbu organizēšanas projektā vai darbu organizēšanas shēmā norādīto, ja tāds ir izstrādāts. Darbu veikšanas projekta detalizācijas pakāpi nosaka tā izstrādātājs atkarībā no veicamo darbu specifikas un apjoma.”

38. Papildināt noteikumus ar 105.1 punktu šādā redakcijā:

“105.1 Darbu veikšanas projektā iekļauj:

105.11. darbu veikšanas kalendāra grafiku;

105.12. būvdarbu ģenerālplānu, kas izstrādāts, pamatojoties uz grafisko dokumentu (plānu), kurā ir atspoguļota būves, ceļu un inženiertīklu esošā situācija;

105.13.  sagatavošanas darbu un būvdarbu aprakstu;

105.14. netradicionālu un sarežģītu būvdarbu veidu tehnoloģiskās shēmas un norādi par izpildes zonām;

105.15. galveno būvmašīnu darba grafiku;

105.16. nepieciešamo speciālistu sarakstu darbu veikšanai būvobjektā;

105.17. nepieciešamos būvju nospraušanas darbus;

105.18. pagaidu tehnoloģisko konstrukciju pamatotus risinājumus;

105.19. darba aizsardzības, drošības tehnikas, ražošanas higiēnas un ugunsdrošības pasākumu tehniskos risinājumus;

105.110. būvmašīnu, tehnoloģiskā un montāžas aprīkojuma sarakstu;

105.111. skaidrojošu aprakstu;

105.112. darbaspēka kustības grafiku;

105.113. būvizstrādājumu transportēšanas nosacījumus un to novietošanas vietas būvlaukumā.”

39. Izteikt 108. punktu šādā redakcijā:

“108. Darbu veikšanas projektu pievieno būvniecības informācijas sistēmā.”

40. Svītrot 109. punktu.

41. Aizstāt 114. punktā vārdus “pieņemami ar segto darbu aktu uzreiz pēc to izpildes” ar vārdiem “pieņem uzreiz pēc to izpildes, izveidojot un apstiprinot būvniecības informācijas sistēmā segto darbu pieņemšanas aktu”.

42. Izteikt 115. un 115.1punktu šādā redakcijā:

“115. Pabeigtās nozīmīgās konstrukcijas un segtos darbus, kā arī izbūvētās ugunsdrošības inženiertehniskās sistēmas (ārējā un iekšējā ugunsdzēsības ūdensapgādes sistēma, automātiskā un neautomātiskā ugunsaizsardzības sistēma) pieņem ekspluatācijā ar pieņemšanas aktu, kas izveidots un apstiprināts būvniecības informācijas sistēmā.

115.1 Nozīmīgo konstrukciju, segto darbu un ugunsdrošībai nozīmīgas inženiertehniskās sistēmas pieņemšanas aktu veido būvniecības informācijas sistēmā no būvdarbu žurnālā veiktajiem ierakstiem par izpildītajiem speciālajiem un ikdienas būvdarbiem, ko apstiprina atbildīgais būvdarbu vadītājs, būvuzraugs (ja veikta būvuzraudzība) un autoruzraugs (ja to paredz autoruzraudzības līgums).”

43. Izteikt 115.2 punkta ievaddaļu šādā redakcijā:

“115.2 Atbilstoši veiktajiem būvdarbiem nozīmīgo konstrukciju, segto darbu un ugunsdrošībai nozīmīgas inženiertehniskās sistēmas pieņemšanas aktam pievieno būvniecības informācijas sistēmā, ja tie nav pievienoti būvdarbu žurnālam, šādus dokumentus:”

44. Izteikt 116. punktu šādā redakcijā:

“116. Nav pieļaujama būvdarbu turpināšana, ja būvuzraugs (ja tiek veikta būvuzraudzība) un būvdarbu vadītājs nav izveidojuši un apstiprinājuši segto darbu pieņemšanas aktu. Ja būvuzraugs vai autoruzraugs konstatē veikto darbu neatbilstību būvprojektam vai būvdarbu tehnoloģijas prasībām, turpmākie darbi jāpārtrauc, veicot attiecīgu ierakstu būvdarbu žurnālā un norādot izpildes termiņu. Darbi turpināmi pēc tam, kad visi apstiprinājuši attiecīgo segto darbu pieņemšanas aktu.”

45. Aizstāt 117. punktā vārdu “sastādāms” ar vārdiem “izveidojams un apstiprināms būvniecības informācijas sistēmā”.

46. Aizstāt 120. punktā vārdus “nosūta informāciju par būvdarbu uzsākšanu Nacionālajiem bruņotajiem spēkiem” ar vārdiem “informē Nacionālos bruņotos spēkus”.

47. Izteikt 126. punktu šādā redakcijā:

“126. Lēmumu par būvdarbu pārtraukšanu var pieņemt būvniecības ierosinātājs, par to informējot būvniecības informācijas sistēmā. Šo noteikumu 125. punktā noteiktajā gadījumā pirms būvdarbu pārtraukšanas būvniecības ierosinātājs iesniedz būvniecības informācijas sistēmā Ekonomikas ministrijā vai birojā būves konservācijas darbu veikšanas projektu.

48. Papildināt 128. punktu aiz vārda “iestāde” ar vārdiem “būvniecības informācijas sistēmā”.

49. Papildināt 129. punktu aiz vārdiem “”apsekošanu un” ar vārdiem “būvniecības informācijas sistēmā”.

50. Izteikt 138. un 139. punktu šādā redakcijā:

“138. Pēc būvniecības ierosinātāja pieprasījuma būvniecības informācijas sistēmā institūcijas, kuras ir izdevušas tehniskos vai īpašos noteikumus, pārbauda un 10 darbdienu laikā no pieprasījuma saņemšanas atbilstoši kompetencei sniedz atzinumu par būves gatavību ekspluatācijai vai būves nojaukšanu, tās atbilstību tehniskajiem noteikumiem un normatīvo aktu prasībām.

139. Ierosinot būves vai tās daļas pieņemšanu ekspluatācijā, būvniecības ierosinātājs Ekonomikas ministrijā vai birojā iesniedz būvniecības informācijas sistēmā aizpildītu apliecinājumu par būves gatavību ekspluatācijai vai būves nojaukšanu (9. pielikums)un pievieno šādus dokumentus:

139.1. būvprojekta izmainītās daļas, ko būvdarbu veikšanas laikā pieļaujams veikt saskaņā ar vispārīgajiem būvnoteikumiem;

139.2. izpildmērījumu plānu, tai skaitā vertikālo uzmērījumu;

139.3. būvuzrauga pārskatu par būvuzraudzības plāna izpildi;

139.4. būvprojektā paredzēto tehnoloģisko iekārtu, speciālo sistēmu un iekārtu pārbaudes protokolus un pieņemšanas aktus, kā arī atbilstības apliecinājumus, ja to nepieciešamību nosaka normatīvie akti par iekārtu drošību un tie nav pievienoti būvdarbu žurnālam;

139.5. ēkas vai telpu grupas kadastrālās uzmērīšanas lietu.”

51. Aizstāt 139.1 punktā vārdu “paraksta” ar vārdiem “apstiprina būvniecības informācijas sistēmā”.

52. Svītrot 140. punktu.

53. Aizstāt 141. punktā vārdu “paraksta” ar vārdu “apstiprina”.

54. Izteikt 143. punktu šādā redakcijā:

”143. Ekonomikas ministrijas vai birojs novērtē būves vai tās daļas gatavību ekspluatācijai vai nojaukšanai, pamatojoties uz Ekonomikas ministrijā vai birojā iesniegtajiem šo noteikumu 139. punktā minētajiem dokumentiem, būvniecības informācijas sistēmā pieejamo informāciju un dokumentiem (piemēram, būvdarbu žurnāls, pieņemšanas akti, atzinumi par būves vai tās daļas un inženiertīklu gatavību ekspluatācijai, ēkas energoefektivitātes pagaidu sertifikāts), kā arī atbilstību normatīvajiem aktiem būvniecības jomā un būvprojektam.”

55. Papildināt 145.punktu aiz vārdiem “būves gatavību pieņemšanai ekspluatācijā vai būves nojaukšanu” ar vārdiem “vai būvniecības informācijas sistēmā nav pieejama attiecīgā informācija un dokumenti”.

56. Aizstāt 147. punktā vārdus “ir izdoti” ar vārdiem “būvniecības informācijas sistēmā ir pieejami”.

57. Svītrot 147.1 punktā vārdus “un pievienotos dokumentus, izņemot gadījumu, ja attiecīgā informācija un dati pieejami būvniecības informācijas sistēmā”.

58. Aizstāt 148. punktā skaitli un vārdu “14 dienu” ar skaitli un vārdu “10 darbdienu”.

59. Papildināt noteikumus ar 8.1 nodaļu šādā redakcijā:

“**8.1 Būvniecības administratīvais process neizmantojot būvniecības informācijas sistēmu**

155.1Šajā nodaļā noteiktās prasības attiecas uz Būvniecības likuma pārejas noteikumu 22. punktā noteikto gadījumu, ja līdz 2019. gada 31. decembrim vai līdz Būvniecības likuma pārejas noteikumu 20. punktā noteiktajam termiņam būvniecības administratīvais process ir uzsākts rakstveidā vai pēc minētā termiņa uzsāktais būvniecības administratīvais process tiek turpināts rakstveidā, neizmantojot būvniecības informācijas sistēmu.

155.2 Būvniecības ieceri ierosina un plānotajai būvniecībai nepieciešamo dokumentāciju izstrādā ievērojot šo noteikumu 4. nodaļā noteikto.

155.3 Būvniecības ieceres dokumentāciju, būvprojektu, kā arī izmainītās būvprojekta daļas, izstrādā četros eksemplāros (ar atbildīgā būvspeciālista un būvniecības ierosinātāja parakstiem un saskaņojumiem uz būvprojekta ģenerālplāna), izņemot būvniecības iesniegumu.

155.4 Trešo personu saskaņojumu noformē uz būvprojekta ģenerālplāna vai kā atsevišķu dokumentu, lai no tā izrietētu nepārprotama šo personu piekrišana katram konkrētam apgrūtinājumam, kas skar attiecīgo personu.

155.5 Ekonomikas ministrija izskata saņemto būvniecības ieceres dokumentāciju un pieņem lēmumu saskaņā ar Būvniecības likuma un šo noteikumu 5. nodaļā noteikto.

155.6 Būvprojektu izstrādā ievērojot šo noteikumu 6.1. apakšnodaļā noteikto.

155.7 Ja būvprojekta izstrādes laikā būvniecību regulējošo normatīvo aktu tehniskās prasības, inženiertīklu pieslēgšanās vai to šķērsošanas tehniskās prasības vai tehnisko vai īpašo noteikumu prasības nevar izpildīt, saskaņošanu veic ievērojot šo noteikumu 6.3. apakšnodaļā noteikto. Atzīmi par saskaņojumu izdara uz būvprojekta ģenerālplāna vai atbilstoši izmaina tehniskos risinājumus;

155.8 Būvprojekts ekspertīzi veic ievērojot šo noteikumu 6.4. apakšnodaļā noteikto. Būvprojekta ekspertīzes atzinumu pievieno būvprojekta dokumentācijai.

155.9 Būvprojektu saskaņo un to izskata ievērojot šo noteikumu 6.5. apakšnodaļā noteikto.

155.10 Būvniecības ierosinātājs iesniedz Ekonomikas ministrijā būvdarbu uzsākšanas nosacījumu izpildei nepieciešamos dokumentus. Ekonomikas ministrija izskata būvdarbu nosacījumu izpildei saņemto dokumentus un pieņem lēmumu saskaņā ar Būvniecības likuma un šo noteikumu 7.1. apakšnodaļā noteikto.

155.11 Būvdarbu žurnālu aizpilda atbilstoši vispārīgajos būvnoteikumos noteiktajam saturam. Būvdarbu žurnālu iesniedz reģistrācijai dienestā būvdarbu uzsākšanas nosacījumu izpildei.

155.12 Būvniecības ierosinātājs pirms būvdarbu uzsākšanas izsniedz būvdarbu veicējam būvatļauju ar atzīmi par būvdarbu uzsākšanai izvirzīto nosacījumu izpildi un nepieciešamo būvniecības ieceres dokumentāciju.

155.13 Būvdarbu veicējs pirms būvdarbu uzsākšanas izsniedz katram atsevišķu būvdarbu veicējam tam nepieciešamo būvniecības ieceres dokumentāciju.

155.14 Būvdarbus, tā veikšanas un izpildes dokumentāciju (piemēram, darbu veikšanas projekts) izstrādā ievērojot šo noteikumu 7.3. apakšnodaļā noteikto. Galveno būvasu nospraušanas aktu būvniecības ierosinātājs septiņu dienu laikā pēc tā parakstīšanas iesniedz birojā.

155.15 Darbu veikšanas projektu nodod atbildīgajam būvdarbu vadītājam pirms būvprojektā paredzēto darbu uzsākšanas.

155.16 Pabeigtos nozīmīgo konstrukciju elementus un segtos darbus, kā arī izbūvētās ugunsdrošībai nozīmīgas inženiertehniskās sistēmas (ārējā un iekšējā ugunsdzēsības ūdensapgādes sistēma, automātiskā un neautomātiskā ugunsaizsardzības sistēma) pieņem ekspluatācijā, sastādot pieņemšanas aktu (6., 7., un 8. pielikums), ko paraksta būvuzraugs (ja veikta būvuzraudzība), atbildīgais būvdarbu vadītājs un autoruzraugs (ja to paredz autoruzraudzības līgums). Pieņemšanas aktam pievieno šo noteikumu 115.2 punktā noteiktos dokumentus.

155.17 Ja būvdarbu pārtraukšanas vai apturēšanas dēļ, nepieciešams veikt būves vai tās daļas konservāciju ievēro šo noteikumu 7.6. apakšnodaļā noteikto.

155.18 Būvniecības ierosinātājs, ierosinot būves vai tās daļas pieņemšanu ekspluatācijā vai būves nojaukšanas darbus, iesniedz birojā šo noteikumu 8. nodaļā noteiktos dokumentus attiecīgajiem būvdarbiem. Papildus iesniedz šādus dokumentus:

155.18 1. būvdarbu žurnālu kopā ar būvdarbu izpildes dokumentāciju,

155.18 2. būvprojektā paredzēto tehnoloģisko iekārtu, speciālo sistēmu un iekārtu pārbaudes protokolus un pieņemšanas aktus, kā arī atbilstības apliecinājumus, ja to nepieciešamību nosaka normatīvie akti par iekārtu drošību;

155.18 3. institūciju atzinumus par būves vai tās daļas gatavību ekspluatācijai vai ēkas nojaukšanu;

155.18 4. tehnisko noteikumu izsniedzēju atzinumus par inženiertīklu gatavību ekspluatācijai;

155.18 5. ēkas energoefektivitātes pagaidu sertifikātu, ja to nosaka normatīvie akti ēku energoefektivitātes jomā.

155.19 Būves vai tās daļas pieņemšanu ekspluatācijā vai būves nojaukšanas darbus pieņem birojs šo noteikumu 8. nodaļā noteiktos lēmumus, ievērojot šajos noteikumos noteiktos termiņus lēmumu pieņemšanai. Attiecīgie termiņi skaitāmi no dienas, kad birojā iesniegti dokumenti, kas nepieciešami, lai attiecīgos būvdarbus pieņemtu ekspluatācijā.

155.20 Būvniecības ierosinātājs nodod glabāšanā biroja arhīvā šādus dokumentus:

155.20 1. apliecinājumu par būves vai tās daļas gatavību ekspluatācijai vai būves nojaukšanu;

155.20 2. izmainītās būvprojekta daļas, ko būvdarbu veikšanas laikā pieļaujams veikt saskaņā ar vispārīgajiem būvnoteikumiem;

155.20 3. institūciju atzinumus par būves vai tās daļas gatavību ekspluatācijai vai būves nojaukšanu;

155.20 4. tehnisko noteikumu izsniedzēju atzinumus par inženiertīklu gatavību ekspluatācijai;

155.20 5. izpildmērījumu plānu;

155.20 6. būvprojektā paredzēto tehnoloģisko iekārtu, speciālo sistēmu un iekārtu pārbaudes protokolus un pieņemšanas aktus, kā arī atbilstības apliecinājumus, ja to nepieciešamību nosaka normatīvie akti par iekārtu drošību.

155.21 Būves īpašnieks vai, ja tāda nav, tiesiskais valdītājs atbilstoši Nekustamā īpašuma valsts kadastra likumam pēc būves pieņemšanas ekspluatācijā iesniedz Valsts zemes dienestā datu reģistrācijai vai aktualizācijai Nekustamā īpašuma valsts kadastra informācijas sistēmā aktu par inženierbūves pieņemšanu ekspluatācijā un izpildmērījuma plānu.”

Ministru prezidents A.K.Kariņš

Ekonomikas ministrs R.Nemiro

Iesniedzējs:

Ekonomikas ministrs R.Nemiro

Vīza:

Valsts sekretārs Ē.Eglītis